Spreekkamer - Spreekkamer: jou weeklikse afspraak met gesondheid en welstand
Spreekkamer: jou weeklikse afspraak met gesondheid en welstand
Vanaf Dinsdag 6 April om 22:00, kan jy inskakel vir Spreekkamer, 'n gesondheidsprogram wat fokus op holistiese gesondheid.
As daar een ding is wat ons almal uit die pandemie geleer het, is dit dat ons gesondheid en welstand groter prioriteit in ons lewens moet geniet. Vanaf Dinsdag 6 April om 22:00, kan jy inskakel vir Spreekkamer, 'n gesondheidsprogram wat fokus op holistiese gesondheid. Net op kykNET DStv-kanaal 144.
Die radio- en TV-aanbieder Suzaan Steyn is eersdaags terug op kykNET as gasvrou van die nuwe gesondheid- en welstand-program Spreekkamer. Elke Dinsdagaand antwoord die Spreekkamer-span kwelvrae oor gesondheid met behulp van kenners, en maak namens jou 'n draai in die spreekkamers van dokters, sielkundiges, spesialiste en allerlei mediese praktisyns wat hoofstroom en meer alternatiewe behandeling beoefen.
Suzaan is opgewonde oor die geleentheid om weer aan 'n gesondheidsprogram te werk. (Sy was voorheen ook aanbieder van RSG se gewilde programme, Gesondheid sonder grense en Verhoudings met grense, en het kykers verlede jaar gehelp om die stormagtige waters van die pandemie te navigeer in KN Pandemie.) "Ek is eintlik net so mal oor gesondheid, want dit is die een ding wat jy altyd by jou kan hê, en die een ding in jou lewe waaroor jy 50% beheer kan hê. Soveel van 'n mens se probleme kan opgelos word as jy net sekere dinge beter verstaan."
In die weeklikse uitsending van Spreekkamer wil Suzaan en haar span mense met kennis bemagtig sodat ons ons eie lewensgehalte, en dié van die mense om ons, kan verbeter. Kykers word genooi om saam te kom op 'n holistiese gesondheidsreis, waartydens daar in diepte gekyk gaan word na hoe ons onsself geestelik en liggaamlik tot nuwe vlakke van gesondheid kan aanspoor.
Kykers kan uitsien na gesprekke met mense wat ernstige siektes oorleef het, meer inligting oor leefstylkeuses wat 'n direkte impak op jou welstand het, raad en wenke van 'n wye verskeidenheid mense wat in die welstand-veld werksaam is, en verslae oor rate, kure en behandelings wat die span namens die kykers gaan beproef.
Skakel vanaf Dinsdag 6 April in om 22:00 op kykNET (DStv-kanaal 144) vir die regstreekse uitsending van Spreekkamer.
Medicise - Spreekkamer
Medicise - Spreekkamer | 20 Junie 2022 | kykNET Ons beproef 'n kardio-pulmonêre oefentoets by Medicise, en gesels met dié maatskappy se uitvoerende hoof, Johann Els, oor hoe die tegnologie werk, en waarvoor die data aangewend kan word. Medicise - Spreekkamer | 20 June 2022 | kykNET We try a cardio-pulmonary exercise test at Medicise, and talk to the company's CEO Johanne Else about how the technology works, and what the data may be applied to.
Lyme Disease en soortgelyke siektes - Spreekkamer 30 Mei 2022 kykNET
Lyme-siekte en soortgelyke siektes - Spreekkamer | 30 Mei 2022 | kykNET Dr. Marna Turner is as kind deur 'n bosluis gebyt en het lank gesukkel met 'n diagnose. Sy is nou aan die stuur van 'n praktyk wat spesialiseer in die diagnose en behandeling van hierdie vektor-oorgedraagde siektes. Lyme Disease and vector borne illness - Spreekkamer | 30 May 2022 | kykNET Dr. Marnna Turner was bitten by a tick as a child, and struggled with a diagnosis. Now she runs a medical practice focused on the diagnosis and treatment of vector-borne diseases.
Inspirasie oor gesondheid en selfsorg op pad in Duidelik Dapper
Duidelik Dapper is 'n nuwe leefstyl- en gesondheidsprogram wat in Januarie op kykNET begin.
Digitale besoek – KN Pandemie
Julia Nel-Stenström, wat in Swede woon en werk, vertel ons meer hoe hospitaal-besoeke deur vriende en familie behartig word tydens die COVID-19 pandemie.